
אבן דרך משמעותית לצירון בתי זיקוק: 
נחתם הסכם עם חברת הנפט הלאומית של ניגריה להקמת בית זיקוק בפורט הרקורט, בניגריה

רוני קופפרברג: "אנו שמחים על ההסכם שנחתם עם חברת הנפט הלאומית של ניגריה. מדובר באבן הדרך המשמעותית ביותר מאז החברה פועלת כחברה ציבורית. ההסכם כולל הקמה מחודשת של בית זיקוק בפורט הרקורט, בניגריה, בו קיימת תשתית ייעודית להפעלת בית זיקוק. בכוונתנו לפעול, יחד עם השותף המקומי, לרבות חברות מובילות בתעשייה, המלווה הפיננסי וחברת הנפט הלאומית של ניגריה לצורך הקמה מחודשת של בית  הזיקוק בפורט הרקורט. במסגרת זו יפעל המלווה הפיננסי לגיוס ההון הנדרש להקמת הפרויקט בהיקף מוערך של כ – 500- 800 מיליון דולר".

[bookmark: _GoBack]תל אביב, 26 ביוני, 2016, בתי זיקוק צירון (ת"א: בזצ) העוסקת במתן שרותי יעוץ ויזום עסקאות בתחום בתי זיקוק, מתכבדת להודיע על אבן דרך משמעותית במימוש האסטרטגיה העיסקית להיותה שחקן מוביל בשוק האנרגיה באפריקה: חברת הנפט הלאומית של ניגריה,(NNPC – Nigeria National Petroleum company) חתמה על הסכם עקרונות (Memorandum of Understanding) להקמתו מחדש של בית הזיקוק שבבעלות החברה בת בסמוך לבית זיקוק קיים בפורט הרקורט ניגריה, עם קונסורציום של חברות JIL וחברת הבת של בתי זיקוק צירון, אמבר וכן מלווה פיננסי.
במזכר ההבנות הוסכם, כי הפרויקט יבוצע במסגרת חברה משותפת שתוקם על ידי הצדדים. בנוסף, על פי מזכר ההבנות, ה- NNPC תהיה אחראית, בין היתר, על אספקת נפט גולמי בסוג ובכמות הנדרשים לבית הזיקוק, על מתן גישה ושירותים לוגיסטיים לחברה בת ולשותפתה המקומית בניגריה; סיוע בהשגת כל האישורים הרגולטוריים הנחוצים לפרויקט; אספקת קרקע בהיקף הדרוש ובסמוך לבית הזיקוק הקיים בפורט הרקוקט עליו יוקם בית הזיקוק, 
עוד הוסכם בין הצדדים, כי יפעלו למציאת מפעיל מנוסה ובעל מוניטין לבית הזיקוק שיוקם, ולהתקשרות עמו בהסכם הפעלה ואחזקה (Operation and Maintenance) של בית הזיקוק. כמו כן, יפעלו הצדדים להתקשרות עם חברת מסחר מנוסה ובעל מוניטין לשיווק והפצה של תוצרי בית הזיקוק שיוקם (Off-take Contract), כאשר הוסכם כי ה- NNPC תיכלל בין המועמדים. 
במזכר ההבנות אף הוסכם כי, הקונסרציום, באמצעות החברה המשותפת, יהיה אחראי ויפעל לגיוס הון בהיקף של 500-800 מיליון דולר הנחוצים לצורך השלמת הפרויקט, כאשר בית הזיקוק יוקם על בסיס התשתיות הקיימות בפורט הרקורט. ובנוסף, הקונסורציום ו- NNPC יקימו מועצת ניהול משותפת שתכלול ועדת היגוי ו-ועדה טכנית שתנוהל על ידי הקונסורציום לצורך חתימה על הסכם משותף תוף 90 יום.

להערכת הנהלת החברה, מזכר ההבנות שנחתם מהווה אבן דרך משמעותית בפעילות החברה בכך שיאפשר לחברה בת לממש את הנכס העיקרי של החברה הוא בית הזיקוק המאופסן בצפון קפריסין, תוך השבחת ערכו והשגת תמורה מקסימלית לחברה בת בגין נכס זה. 



אודות בתי זיקוק צירון:
החברה עוסקת במתן שרותי יעוץ ויזום עסקאות בתחום בתי זיקוק. בבעלות החברה בית זיקוק המאופסן בשטח סחר חופשי בנמל Famagusta בצפון קפריסין ומוכן לשינוע לכל מקום בעולם. בית הזיקוק הינו בעל כושר ייצור של 100,000 חביות ביום. ההון העצמי של החברה עומד על כ – 32 מיליון דולר.
בעל השליטה בחברה הינו רוני קופפרברג, איש עסקים בינלאומי, הפעיל בשוק האנרגיה העולמי ובעל מומחיות בשינוע פירוק והרכבה מחדש של בתי זיקוק.

